Gadis Arivia

**Dr. Gadis Arivia** () adolah surang panggiat garakan padusi, Doktor filsafat Universitas Indonesia, sarato pandiri Yayasan Jurnal Perempuan. Gadis Arivia mulai dikana sajak paristiwa panangkok-annyo katiko bademonstrasi basamo jo puluahan ibu-ibu lainnyo nan tagabuang dalam Suara Ibu Peduli, manyuaroan isu kalangkaan susu bayi di bundaran Hotel Indonesia Jakarta, Februari 1998. Katiko itu Gadis basamo duo ibu lainnyo Wilasih Noviana jo Karlina Leksono ditangkok polisi.

Katartariak-an Gadis soal studi feminisme alah sajak maso kuliah filsafat. katiko itu, di Indonesia, feminisme masih manjadi teori atau wacana nan dianggap baru. Salah satu pamikia feminisme nan dikaguminyo adolah Barbara Smith. Barbara dalam bukunyo *All the Women are White, All the Blacks are Men, But Some of Us are Brave*, nan basumber dari pidatonyo pado 1979 manyabuik-an feminisme adolah teori jo praktik politik nan bajuang untuak mambebasan (pambebasan total) sadonyo padusi. Di dalam nagari, Gadis mangagumi surang dosennyo Toeti Herati Nurhadi nan banyak maminjaman buku-buku feminisme kapado Gadis.

Kini ko, salain manakuni karajonyo sabagai pandidik tatap studi feminisme jo filsafat kontemporer di Universitas Indonesia, Gadis maabdian diri sabagai Direktur Yayasan Jurnal Perempuan (YJP). Gadis acok pulo manulih wacana-wacana feminisme di babagai media, jurnal, sarato buletin di dalam jo lua nagari. Pado 2006, Gadis acok manulih sarato manjadi pambicaro sakitar kontroversi Rancangan Undang-Undang Antipornografi dan Pornoaksi.

## Biografi
Pado maso ketek sampai baranjak dewasa, Gadis alah malanglang buana dari satu nagaro ka nagaro lain, mangikuti ayahnyo Arif Effendi, badarah Melayu Deli, nan bakarajo di British Council, sabauh lambago kabudayaan karajaan Inggris. Sementara, bakaik aktivis diwarisi dari mandenyo Atikah, badarah campuran Aceh dan Minang, kalahiaran Pematang Siantar, nan samaso mudonyo aktif sabagai aktivis Aisyah, organisasi padusi Muhammadiyah.

Gadis, anak katujuah dari sambilan basudaro (empat padusi dan limo laki-laki) lahia di New Delhi tampek ayahnyo batugeh . Namun, sangkek itu, ayahnyo Arif Effendi sadang batugeh  ka Ethiopia. Nama Arivia barasa dari namo ayahnyo Arif (Ari) dipadu namo neneknya Lathifah (Via).

Saaik bayi Gadis baru barumua duo minggu, kaluargo gadang iko  pindah ka Ethiopia, mangikuti kapindahan tugeh Sang Ayah. Dua taun kaluargo iko  tingga di Ethiopia.  Kundian pulang ka Indonesia.  Sasudah tigo taun manatok di Indonesia, kaluargo iko  pindah mangikuti Sang Ayah nan ditugaskan ka Budapest, Hongaria, salamo ampek tahun. Di siko Gadis masuak sakolah dasar di British Embassy School di Budapest.

Kundian kaluargo iko  mangikuti Sang Ayah baliak lai ka Indonesia.  Tingga di daerah Tebet, Jakarta. Gadis pun masuak ka sakolah manangah patamo di Tebet, namun, hanyo sampai kelas satu.  Saaik itu, Gadis mangalami kasulitan mangikuti mato palajaran nan manggunoan bahasa Indonesia.  Inyo labiah fasih babahaso Inggris.

Sasudah ayahnyo maningga pado Juli 1977, Gadis pun ikuik kakaknyo nomor dua, Arrizal Effendi, nan batugeh  sabagai diplomat di Washington. Gadis malanjuikan sakolah manangah di McLean High School, Virginia, Amerika.  Saaik sakolah di Virginia, Gadis banyak mambaco buku-buku para filsuf Perancis misalnyo Albert Camus, Simone de Beauvoir, dan Jean Paul Sartre.

Sasudah luluih sakolah manangah di Virginia, Gadis pulang ka Indonesia. Di Jakarta, inyo malanjuikan studi di Program Diploma III Sastra Perancis Universitas Indonesia.  Saaik kuliah Sastra Perancis, awal 1980-an, Gadis acok mengunjungi perpustakaan di Centre Culturel Francais atau  Pusek  Kabudayaan Prancis, Jalan Salemba Raya Jakarta. Di sinan inyo banyak mambaco buku tokoh-tokoh filsafat Prancis.  Sasudah program diploma Sastra  Parancih selesai, Gadis pun malanjuikan studi filsafat di Universitas Indonesia.

Pado 1990-an, Gadis maraso tatarik pado pamikiran baru tantang pascamodernisme.  Maso itu, Asikin Arif, dosen filsafat Universitas Indonesia, pulang dari Jerman mambaok pamikiran pascamodernisme.  Sabuah garakan nan bamulo dari kritik seni, arsitektur dan filsafat, kudian bakambang jadi skeptisisme nan sistematis tahadok teori-teori lama tantang modernisasi dan industrialisasi.  Garakan iko , antaro lain dimotori Jacques Derrida dari Perancis, nan dikenal jo teori dekonstruksi dalam filsafat Barat.

Gadis tatarik ateh pamikiran itu dan ikuik aktif mambantuak kalompok diskusi Lingkaran Studi Filsafat. Sampai kemudian, Gadis dapek batamu Jacques Derrida, sakaliguih untuak malanjuikan studi filsafat di paguruan tinggi ilmu sosial, École des hautes études en sciences sociales, tampek Derrida mengajar.  Salamo duo taun (1992 -1994), inyo mangikuti kuliah Jacques Derrida dan aktif mambaco dan badiskusi jo para mahasiswa.

Sapulang dari Perancis, Gadis mangaja studi feminisme dan filsafat kontemporer di Universitas Indonesia.  Saaik itu, mahasiswanya mangalami kasulitan lantaran bahan-bahan bacaan babahaso Indonesia sulik ditemukan. Gadis pun mambuek buletin. Dicetak sakitar 200 eksemplar dan langsuang habis.

Pado 1996, Gadis basamo Toeti Heraty Noerhadi dan Asikin Arif mandirian lambago nan dinamoi Yayasan Jurnal Perempuan. Inisiatif untuak manabikan sabauh jurnal feminisme banamo **Jurnal Perempuan** iko  labiah ditujukan dalam rangka malengkapi bahan pakuliahan paradigma feminisme di fakultas Sastra Universitas Indonesia. Dalam pakambangannyo tanyato jurnal tasabuik cukuik banyak diminati baik nan mambali di toko koperasi mahasiswa UI maupun di toko buku.

## Keluarga
Gadis manikah jo Richard Pollard, laki-laki bakabangsaan Amerika. Pollard bakarajo di Bank Dunia. Kala itu, satiok akhia pekan, Pollard manjanguaknyo ka Prancis. Gadis mangagumi Polard dek berdedikasi dan mamulai karier jadi guru di Nepal, Pakistan dan Afrika.

Gadis mampunyoi duo urang anak banamo Anisa dan Benjamin.

## Pendidikan
* Sekolah dasar di British Embassy School Budapest
* SMP Tebet, Jakarta
* Mc. Lean High School Virginia Amerika
* Program Diploma III Sastra Prancis Universitas Indonesia
* Studi filsafat di Universitas Indonesia
* Ecole Haute Etudes Scientifique Sociale, Prancis
* Doktor filsafat Universitas Indonesia jo disertasi *Dekonstruksi Filsafat Barat, Menuju Filsafat Berperspektif Feminis*

## Kegiatan
* Dosen studi feminisme dan filsafat kontemporer di Universitas Indonesia
*  Pandiri dan Direktur Yayasan Jurnal Perempuan untuak periode sampai jo 2004.  Sasudah itu posisinyo sabagai direktur digantian dek Adriana Venny dan kini ko dek Mariana Amiruddin.

## Penghargaan
 Pado 11 Agustus 2006, Gadis Arivia dan Abdurrahman Wahid (Gus Dur) mandapek Tasrif Award-AJI sabagai  Pajuang  Kabebasan Pers 2006.  Panghargaan iko  diberikan dek Aliansi Jurnalis Independen (AJI). Gus Dur dan Gadis dinilai mamiliki samangaik , visi, dan komitmen dalam mampajuangkan kabebasan berekpresi, pasamoan hak, samangaik  kabaragaman , dan demokrasi di Indonesia.

Gus Dur dan Gadis dipiliah dek dewan juri nan tadiri dari budayawan Butet Kertaradjasa, pamimpin redaksi The Jakarta Post Endy Bayuni, dan  Katuo Komisi Nasional Perempuan Chandra Kirana.  Mareka barasil manyisiahkan 23 kandidat lain.

## Buku
* *Menuju Filsafat Berperspektif Feminis*, Gadis Arivia, YJP, 2003

baca resensi: 
* ''Membaca Filsafat yang "Bertubuh" dan "Berjender"'' , resensi di Kompas
* ''Percakapan Perempuan dan Filsafat'' , resensi di Pikiran Rakyat
* ''Menggugat Filsafat yang Bias Gender'', resensi di Cybersastra.net

## Tulisan jo wawancara
* ''Pelarangan Pornografi Bentuk Baru Otoriterisme'', Tempo, 15 Mei 2001 
* ''Biarkan Nurani Menerjemahkan Teks'' , Wawancara jo JIL
* ''Gelombang Ketiga Feminisme : Inul?'' , Jurnal Perempuan, 17 Maret 2004
* ''Antara Erotisme dan Pornografi: Sebuah Catatan Filosofis'' , Jurnal Perempuan, 1 Juni 2004
* ''SBY dan Pusar Perempuan'' , Kompas, 28 Januari 2005
* ''Perlunya Perhatian Lebih atas Perdagangan Manusia'' , wawancara jo Radio Singapore International, 28 April 2005
* ''Merasakan Pengalaman Etis?'' , Kompas, 30 September 2005 
* ''Budaya Patriarki'' , wawancara jo Pikiran Rakyat, 9 Januari 2006
* ''Gadis Arivia: Perempuan Bakal Bangkrut'' , Kompas, 9 Januari 2006
* ''Politik Seks'', Tempo, 13 Februari 2006
* ''Feminism an alternative to women under patriarchy'' , The Jakarta Post, 17 Februari 2006
* ''Perdebatan Seks dan Tubuh Perempuan'' , Jurnal Perempuan, 27 Februari 2006
* http://lsadi.wordpress.com/2002/02/04/hidup-itu-aliran-aliran-itu-hidup, Hidup itu Aliran, Aliran itu Hidup Gadis Arivia, Jurnal Perempuan, dan garakan feminisme, dek Lisa Noor Humaidah, Majalah Pantau Februari 2002

## Pautan lua

*  Filsuf dan Aktivis Gerakan Feminisme , biografi di tokohindonesia.com
*  biografi di Cyberwoman 
*  situs resmi Jurnal Perempuan
*  Merefleksikan Makna Gerakan Perempuan
*  When Mothers Speak, Milk Prices Come Down - And So Does a Government
*  Gus Dur dan Gadis Arivia Raih Tasrif Award-AJI 2006
*  Gadis Arivia dan Politik "Pajangan", wawancara jo Kompas, 9 September 2006